Jinsiy ob’yektivlashtirish
Jinsiy ob’yektivlashtirish — bu shaxsiyat yoki his-tuygʻularni boshdan kechirish qobiliyatidan qatʼi nazar, boshqa shaxsga faqat jinsiy qoniqish vositasi (ob’yekti) sifatidagi munosabatdir. Shaxsni ob’yektivlashtirish — bu shaxsni qandaydir foydalanish uchun mahsulot yoki ob’yekt sifatida qabul qilish. Insonning ob’yektivlashuvi odatda jamiyat darajasida oʻrganiladi, lekin u individual darajada ham namoyon boʻlishi mumkin. Jinsiy ob’yektivlashtirish tushunchasi va ayniqsa ayollarni ob’yektivlashtirish feministik nazariya va feminizmga asoslangan psixologik nazariyalarning muhim tarkibiy qismidir. Koʻpgina feministlar ob’yektivlashtirishni qoralaydilar va bu gender tengsizligini saqlashda muhim rol oʻynaydi, deb hisoblashadi. Jinsiy ob’yektivlashtirish tushunchasi ham jinsiy axloq va jinsiy aloqa falsafasi haqidagi munozaralarda muhim mavzudir.